പി.കെ. കുഞ്ഞാലിക്കുട്ടി

മുസ്ലിം ലീഗിന്റെ അഖിലേന്ത്യ ജനറൽ സെക്രട്ടറിയും കെ.കരുണാകരൻ, 
എ.കെ.ആൻ്റണി, ഉമ്മൻചാണ്ടി 
എന്നിവർ മുഖ്യമന്ത്രിമാരായിരുന്ന
(1991-1996, 2001-2005, 2011-2016) കാലയളവിൽ കേരളത്തിലെ  വ്യവസായവകുപ്പ് മന്ത്രിയുമായിരുന്നു  **പി.കെ. കുഞ്ഞാലിക്കുട്ടി( 1 ജൂൺ 1951)** നിലവിൽ വേങ്ങര നിയോജക മണ്ഡലത്തിൽ നിന്നുള്ള നിയമസഭാ അംഗവും പ്രതിപക്ഷ ഉപനേതാവുമാണ്. 1982-ൽ മലപ്പുറം മണ്ഡലത്തിൽ നിന്ന് ആദ്യമായി സംസ്ഥാന നിയമസഭയിലേക്ക് തിരഞ്ഞെടുക്കപ്പെട്ടു. കേരളത്തിലെ ഐക്യ ജനാധിപത്യ മുന്നണിയുടെ പ്രധാന നേതാക്കളിൽ ഒരാളാണ് കുഞ്ഞാലിക്കുട്ടി.
സംസ്ഥാന വ്യവസായ വകുപ്പ് മന്ത്രിയായിരിക്കെ 2005-ൽ കോഴിക്കോട് ഐസ്ക്രീം പാർലർ പെൺ‌വാണിഭക്കേസിൽ ഉൾപ്പെട്ടു എന്ന് ആരോപണമുണ്ടായതിനെ തുടർന്ന് മന്ത്രിസ്ഥാനം രാജി വച്ച കുഞ്ഞാലിക്കുട്ടി 2006-ലെ നിയമസഭ തിരഞ്ഞെടുപ്പിൽ കുറ്റിപ്പുറം മണ്ഡലത്തിൽ നിന്നും ഇടത് സ്വതന്ത്രനായി മത്സരിച്ച
കെ.ടി.ജലീലിനോട് നിന്ന് പരാജയപ്പെട്ടു.
 ഏഴു തവണ കേരളനിയമസഭാംഗം, രണ്ട് തവണ ലോക്സഭാംഗം, മൂന്ന് തവണ സംസ്ഥാന വ്യവസായവകുപ്പ് മന്ത്രി എന്നീ നിലകളിലും പ്രവർത്തിച്ചിട്ടുണ്ട്.

## ജീവിത രേഖ
1951 ജനുവരി 6-ന് കേരളത്തിലെ മലപ്പുറത്ത് പാണ്ടിക്കടവത്ത് മുഹമ്മദ് ഹാജിയുടേയും കെ.പി. ഫാത്തിമ്മക്കുട്ടിയുടേയും മകനായി ജനിച്ചു. കെ.എം കുൽസു ആണ് ഭാര്യ.ലസിത,ആഷിഖ് എന്നിവരാണ് മക്കൾ.ബികോം ഡിഗ്രിയും , പിജിഡിബിയും കോഴ്സും പൂർത്തിയാക്കി.

## രാഷ്ട്രീയ ജീവിതം
കോഴിക്കോട് ഫറൂഖ് കോളേജിലാണ് ബിരുദ പഠനം പൂർത്തിയാക്കിയത്.ഇക്കാലത്ത് എംഎസ്എഫിലൂടെയാണ് രാഷ്ട്രീയത്തിലെത്തുന്നത്.തളിപ്പറമ്പ് സർ സയ്യിദ് കോളേജിൽ എംഎസ്എഫിൻറെ യൂനിറ്റ് പ്രസിഡൻറ് പദവിയിലും പ്രവർത്തിച്ചിട്ടുണ്ട്.പിന്നീട് എംഎസ്എഫിൻറെ സംസ്ഥാന ഭാരവാഹിയായി. .

27-ാം വയസ്സിൽ മലപ്പുറം നഗരസഭാ ചെയർമാനായി.1982 ൽ നിയമസഭ അംഗമായി.മലപ്പുറത്ത് നിന്നാണ് വിജയിച്ചത്. പിന്നീട് 1987, 1991, 1996, 2001 നിയമസഭ തിരഞ്ഞെടുപ്പുകളിൽ 
വിജയിച്ചു.

1991-1996, 2001-2004, 2011-2016
കാലയളവിലെ യുഡിഎഫ് മന്ത്രിസഭകളിലെ 
വ്യവസായ വകുപ്പ് മന്ത്രിയായിരുന്നു.
ഐസ്ക്രീം പാർലർ പെൺവാണിഭ കേസിൽ
പ്രതിയായതോടെ വ്യവസായ വകുപ്പ് മന്ത്രി
സ്ഥാനം രാജിവച്ചു.

2006-ൽ നിയമസഭയിലേക്കു നടന്ന തെരഞ്ഞെടുപ്പിൽ കുഞ്ഞാലിക്കുട്ടി,കുറ്റിപ്പുറത്തു നിന്നു സി.പി.ഐ.എം. സ്വതന്ത്രനായി മത്സരിച്ച കെ.ടി ജലീലിനോട് 8781 വോട്ടുകൾക്ക് പരാജയപ്പെട്ടു.

2011-ൽ വേങ്ങര മണ്ഡലത്തിൽ നിന്നും
വീണ്ടും നിയമസഭയിലേക്ക് മത്സരിച്ച് വിജയിച്ച കുഞ്ഞാലിക്കുട്ടി 2016-ലും
വേങ്ങരയിൽ നിന്നും വിജയിച്ചു.
2017-ൽ മലപ്പുറം ലോക്‌സഭാംഗമായിരുന്ന
ഇ.അഹമ്മദ് അന്തരിച്ച ഒഴിവിൽ 
നടന്ന ലോക്‌സഭ ഉപ-തിരഞ്ഞെടുപ്പിൽ
വിജയിച്ച കുഞ്ഞാലിക്കുട്ടി 
നിയമസഭാഗത്വം രാജിവച്ച് 
ദേശീയ രാഷ്ട്രീയത്തിലേക്ക് ചുവട് മാറി.

2019-ലെ ലോക്സഭ തെരഞ്ഞെടുപ്പിൽ
വീണ്ടും മലപ്പുറത്ത് നിന്ന് വിജയിച്ച്
പാർലമെൻ്റ് അംഗമായ കുഞ്ഞാലിക്കുട്ടി
സംസ്ഥാന രാഷ്ട്രീയത്തിലേക്ക് 
തിരിച്ചെത്തുന്നതിൻ്റെ ഭാഗമായി
ലോക്സഭാംഗത്വം രാജി വെച്ചു.
2021-ലെ നിയമസഭ തിരഞ്ഞെടുപ്പിൽ
വേങ്ങര മണ്ഡലത്തിൽ നിന്നും വീണ്ടും
നിയമസഭാംഗമായി തിരഞ്ഞെടുക്കപ്പെട്ടു.

നിലവിൽ 2021 മുതൽ പതിനഞ്ചാം കേരള നിയമസഭാംഗവും പ്രതിപക്ഷ ഉപനേതാവുമാണ്.

## തിരഞ്ഞെടുപ്പുകൾ

*കുറിപ്പ് - ഇ. അഹമദ് മരിച്ചതിനെ തുടർന്ന് 2017 ഏപ്രിലിൽ നടന്ന മലപ്പുറം ലോകസഭ തിരഞ്ഞെടുപ്പ്.

## വിമർശനങ്ങൾ
* കോഴിക്കോട്‌ നഗരത്തിൽ ഐസ്ക്രീം പാർലർ നടത്തിയിരുന്ന ശ്രീദേവി പ്രായപൂർത്തിയാകാത്ത പെൺകുട്ടികൾ ഉൾപ്പെടെ യുവതികളെ പലർക്കും കാഴ്ചവെച്ചതാണ്‌ കുപ്രസിദ്ധമായ ഐസ്ക്രീം പാർലർ കേസ്‌. മുസ്ലിംലീഗ്‌ നേതാവും വ്യവസായ മന്ത്രിയുമായിരുന്ന പി.കെ. കുഞ്ഞാലിക്കുട്ടിയായിരുന്നു ഐസ്ക്രീംപാർലർ കേസിലെ പ്രധാന കുറ്റാരോപിതൻ
* മുത്തലാഖ് ബില്ല് ചർച്ചക്ക് വന്നപ്പോൾ വിട്ടു നിന്നത് മുസ്ലിം സമൂഹത്തെ വഞ്ചിച്ചതായിരുന്നു എന്ന് ഇദ്ദേഹത്തിനെതിരെ ആരോപണം വന്നിട്ടുണ്ട്.

## അവലംബം


വർഗ്ഗം:1951-ൽ ജനിച്ചവർ
വർഗ്ഗം:ജൂൺ 1-ന് ജനിച്ചവർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭയിലെ മന്ത്രിമാർ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭയിലെ മന്ത്രിമാർ
വർഗ്ഗം:പതിമൂന്നാം കേരള നിയമസഭയിലെ മന്ത്രിമാർ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ വ്യവസായവകുപ്പ് മന്ത്രിമാർ
വർഗ്ഗം:കേരളത്തിലെ സാമൂഹികക്ഷേമവകുപ്പ് മന്ത്രിമാർ
വർഗ്ഗം:കേരളത്തിലെ ഐ.ടി. വകുപ്പ് മന്ത്രിമാർ
വർഗ്ഗം:പതിനാറാം ലോക്‌സഭയിലെ അംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ